**Ilanngussaq 1: Sinerissap qanittuani qaleralinniarnermi aqutsiveqarfiit**

1) Aqutsiveqarfik Qaanaaq:

Pineqartup sumiiffia tassaavoq Kalaallit Nunaata Kitaani avannamut 78° 10’N -imit kujammut 75°00’N-imut, sinerissamiit aalisarnikkut oqartussaaffiup killingata 3 sømiliusup avataanut.

2) Aqutsiveqarfik Upernavik:

Pineqartup sumiiffia avannamut 71° 30’N-ip avannaaniit 75° 00’N-ip kujataanut, sinerissamiit aalisarnikkut oqartussaaffiup killingata 3 sømiliusup avataanut tassanilu kangerluit ilanngullugit. Aqutsiveqarfik Uummannami 71° 30’N-ip avannaani kangerluit ilanngillat.

3) Aqutsiveqarfik Uummannaq:

Pineqartup sumiiffia avannamut 70° 30’N-ip avannaaniit 71° 30’N-ip kujataanut, sinerissamiit aalisarnikkut oqartussaaffiup killingata 3 sømiliusup avataanut tassanilu kangerluit ilanngullugit. Aqutsiveqarfimmi kangerluit 70° 30’N-ip kujataaniittut ilaapput: Ikerasaap sullua aamma Qarassap Imaa kiisalu kangerluit 71° 30’N-ip avannaaniittut: Karrat Kangerluat, Kangilleq, Ingia kangerlua, Ukkusissat kangerluat, Kangiusap Imaa, Umiviup Kangerlua aamma Nuugaatsiap Tunua.

4) Aqutsiveqarfik Qeqertarsuup Tunua:

Pineqartup sumiiffia tassaavoq Kalaallit Nunaata Kitaani avannamut 70° 30’N -imit kujammut 68°30’N-imut, sinerissamiit aalisarnikkut oqartussaaffiup killingata 3 sømiliusup avataanut, tassanilu kangerluit ilanngullugit. Uummannap aqutsiveqarfiani, Ikerasaap sulluani kangerluttaanilu 70° 30’N-ip kujataani pineqartup ilaa aamma aqutsiveqarfik Sisimiuni 68°30’N-ip avannaani: Nalingaap Sullua aamma Akuliarutsip Kangerlua ilanngillat.

5) Aqutsiveqarfik Sisimiut:

Pineqartup sumiiffia avannamut 64° 15’N-ip avannaaniit 68° 30’N-ip kujataanut, sinerissamiit aalisarnikkut oqartussaaffiup killingata 3 sømiliusup avataanut tassanilu kangerluit ilanngullugit. Kangerluit 68°30-ip avannaaniittut: Nalingaap Sullua aamma Akuliarutsip Kangerlua aqutsiveqarfimmut ilaapput. Aqutsiveqarfik Nuummi kangerloqarfik 64°15’N-ip avannaaniittoq immikkut ittumik aqutsiveqarfiuvoq.

6) Aqutsiveqarfik Nuuk:

Pineqartup sumiiffia 62° 30’N-ip 64° 15’N-illu akornanniittoq, sinerissamiit aalisarnikkut oqartussaaffiup killingata 3 sømiliusup avataanut tassanilu kangerluit ilanngullugit. Kangerluit 64°15’N avannaanniittut aqutsiveqarfimmut ilaapput : Nuup kangerlua.

7) Aqutsiveqarfik Paamiut-Qaqortoq:

Pineqartup sumiiffia 62° 30’N-ip kujataaniit 44° V kitaanut, sinerissamiit aalisarnikkut oqartussaaffiup killingata 3 sømiliusup avataanut tassanilu kangerluit ilanngullugit. Kangerluit 44°V kangianiittut aqutsiveqarfimmut ilaapput : Kangersuneq Paarleq. Aqutsiveqarfimmi Kangiani 44°V kitaaniittut immikkut ittumik Paamiunut Qaqortumullu aqutsiveqarfiuvoq.

8) Aqutsiveqarfik Kangia:

Pineqartup sumiiffia tassaavoq Kalaallit Nunaata kangiani Nuna Allanngutsaaliugassatut Immikkoortitap kujataani sinerissamiit aalisarnikkut oqartussaaffiup killingata 3 sømiliusup avataanut tassanilu kangerluit ilanngullugit. Kangerluit 44°V kitaaniittut aqutsiveqarfimmut ilaavoq: Kangerlussuatsiaq. Aqutsiveqarfimmi Kangiani piffiit 44°V kangianiittoq immikkut ittumik Paamiunut - Qaqortumullu aqutsiveqarfiuvoq.

